b'\n_START_ARTICLE_\nMarija \xc5\xa0lander\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0landrova se je po kon\xc4\x8dani osnovni \xc5\xa1oli s kraj\xc5\xa1imi presledki zaposlila v raznih dejavnostih. Sodelovala je v delavsko kulturnem dru\xc5\xa1tvu Vzajemnost in v naprednem delavskokme\xc4\x8dkem gibanju. Leta 1938 je bila sprejeta v KPS ter postala \xc4\x8dlanica KPS Prebold in okro\xc5\xbenega komiteja Celje. Leta 1940 je bila zaradi revolucionarnega delovanja aretirana 1940 in obsojena na 8 mesecev zapora v Celju._NEWLINE_Marca 1941 je postala ilegalka-kurirka CK KPS in sodelavka centralne partijske tehnike v Ljubljani. Dececembra 1941 je bila ponovno aretirana s skupino najvi\xc5\xa1jih partijskih funkcionarjev, a je po 3 mesecih pobegnila, od\xc5\xa1la maja 1942 v partizane, delovala kot bataljonski politkomisar, pomo\xc4\x8dnik komisarja v Tom\xc5\xa1i\xc4\x8devi brigadi. Bila je \xc4\x8dlanica brigadnega biroja, OK KPS za Belo krajino, oblastnega komiteja KPS za \xc5\xa0tajersko in njegova organizacijska sekretarka ter se udele\xc5\xbeila II. zasedanja AVNOJ v Jajcu. Pozimi 1944\xe2\x80\x931945 je bila hudo ranjena._NEWLINE_Po letu 1945 je delala v sindikalnem gibanju v Beogradu v kadrovskem odboru in kontrolni komisiji CK KPS. Je nosilka Partizanske spomenice 1941, odlikovanj za hrabrost, zasluge za narod, bratstvo in enotnost.'